
Parlamentul  României

Camera  Deputaţilor

Comisia pentru industrii si servicii

Bucureşti 05.12.2007

23/360/2007

AVIZ

asupra proiectului de Lege pentru ratificarea Acordului între Comunitatea Europeană şi Regatul Belgiei, Republica Cehă, Regatul Danemarcei, Republica Federală Germania, Republica Estonia, Republica Elenă, Regatul Spaniei, Republica Franceză, Irlanda, Republica Italiană, Republica Cipru, Republica Letonia, Republica Lituania, Marele Ducat al Luxemburgului, Republica Ungară, Republica Malta, Regatul Ţărilor de Jos, Republica Austria, Republica Polonă, Republica Portugheză, Republica Slovenia, Republica Slovacă, Republica Finlanda, Regatul Suediei, Regatul Unit al Marii Britanii şi Irlandei de Nord, şi Islanda, Principatul Liechtenstein şi Regatul Norvegiei pe de o parte şi Republica Bulgaria şi România, pe de altă parte privind participarea Republicii Bulgaria şi României la Spaţiul Economic European şi a Acordului între România şi Regatul Norvegiei privind un program de cooperare norvegian pentru creştere economică şi dezvoltare durabilă în România, semnate la Bruxelles, la 25 iulie 2007.

În conformitate cu prevederile art.95 din Regulamentul Camerei Deputaţilor, republicat, cu modificările ulterioare, Comisia pentru industrii şi servicii a Camerei Deputaţilor a fost sesizată spre dezbatere şi  avizare, cu proiectul de Lege pentru ratificarea Acordului între Comunitatea Europeană şi Regatul Belgiei, Republica Cehă, Regatul Danemarcei, Republica Federală Germania, Republica Estonia, Republica Elenă, Regatul Spaniei, Republica Franceză, Irlanda, Republica Italiană, Republica Cipru, Republica Letonia, Republica Lituania, Marele Ducat al Luxemburgului, Republica Ungară, Republica Malta, Regatul Ţărilor de Jos, Republica Austria, Republica Polonă, Republica Portugheză, Republica Slovenia, Republica Slovacă, Republica Finlanda, Regatul Suediei, Regatul Unit al Marii Britanii şi Irlandei de Nord, şi Islanda, Principatul Liechtenstein şi Regatul Norvegiei pe de o parte şi Republica Bulgaria şi România, pe de altă parte privind participarea Republicii Bulgaria şi României la Spaţiul Economic European şi a Acordului între România şi Regatul Norvegiei privind un program de cooperare norvegian pentru creştere economică şi dezvoltare durabilă în România, semnate la Bruxelles, la 25 iulie 2007, trimis cu adresa nr. PLx 790 din 28 noiembrie 2007, înregistrat sub nr. 23/360 din 29 noiembrie 2007.

Potrivit prevederilor art.75 alin. (1) din Constituţia României, republicată şi ale art.92 alin. (8) pct.1 din Regulamentul Camerei Deputaţilor, republicat, cu modificările ulterioare, Camera Deputaţilor este  prima Cameră sesizată.


În temeiul prevederilor art.61 din Regulamentul Camerei Deputaţilor, republicat, comisia a dezbătut proiectul de Lege menţionat mai sus, în şedinţa din 4 decembrie 2007.

Membrii Comisiei au examinat iniţiativa legislativă, avizul favorabil al Consiliului legislativ nr. 1431/17.10.2007 şi punctul de vedere ale Guvernului, exprimat de către reprezentanţii Ministerului Economiei şi Finanţelor.

Faţă de aceste considerente, membrii Comisiei pentru industrii şi servicii au hotărât, cu unanimitate de voturi avizarea favorabilă a proiectului de lege, în forma adoptată de iniţiator.
În raport cu obiectul şi conţinutul său propunerea legislativă face parte din categoria legilor ordinare.

PREŞEDINTE,
Iulian IANCU

Viorela Gondoş – Consilier;


Viorica Petraşcu – Consilier.

